Í haust var leitað til ÍAV af Samtökum Iðnaðarins vegna verkefnis til eflingar raun og tæknigreina í grunnskólum landsins . Verkefnið heitir GERT og stendur fyrir Grunnmenntun Efld í Raun og Tæknigreinum . Um er að ræða samstarfsverkefni á milli atvinnulífsins og grunnskóla og er markmiðið að auka áhuga nemenda í grunnskólum fyrir raun og tæknigreinum . Atvinnulífið kemur að verkefninu á þann hátt að kynna fyrir nemum ýmis störf og hvað felst í þeim . ÍAV brást að sjálfsögðu vel við kallinu og tveir starfsmenn sem hafa bæði iðn - og framhaldsmenntun í tækninámi að baki fóru í grunnskóla til að kynna störf sín fyrir ungmennum í 8 - 10 bekk . Nemendurnir sem standa nú frammi fyrir því að velja sér námsleið eftir að grunnskólagöngu líkur ættu því að vera nokkurs vísari um hvað starf iðnaðarmannsins og tæknimannsins snýst um .